الكرنك هو فيلم سياسى مصرى من انتاج سنة 1975 من قصة نجيب محفوظ ومن اخراج على بدرخان. الفيلم متاخد عن قصة الكاتب الكبير نجيب محفوظ الكرنك وهي قصة قصيرة سجل فيها نجيب محفوظ اعتراضه على القمع السياسي فى عهد عبد الناصر فشخصية خالد صفوان (كمال الشناوى) رجل الامن المستبد هو تجسيد لشخصية صلاح نصر مدير المخابرات العامة المصرية السابق ، ويعتبر واحد من احسن 100 فيلم فى تاريخ السينما المصرية.